**Budakörnyéki Önkormányzati Társulás**

**2092 Budakeszi, Fő utca 179.**

**NYÍLT ÜLÉSEN** tárgyalandó!

A határozati javaslat elfogadásához

**egyszerű többség** szükséges.

Meghívott személy: -

Melléklet:

#### ELŐTERJESZTÉS

**A Budakörnyéki Önkormányzati Társulás**

**Társulási Tanácsa 2019. november 21.-i ülésére**

**Tárgy: Döntés a BÖT és a Hungary Ambulance Kft. között a Budakeszi Orvosi Ügyelet ellátására létrejött szerződés módosításáról**

**Határozati javaslat:**

**Budakörnyéki Önkormányzati Társulás Társulási Tanácsának …/2019. (XI. 21.) BÖT. határozata a Budakeszi Orvosi Ügyelet ellátásáról szóló szerződés módosításáról**

1. A Budakörnyéki Önkormányzati Társulás Társulási Tanácsa úgy dönt, hogy – az érdekelt települések Képviselő-testületeinek jóváhagyását követően – Budajenő, Budakeszi, Nagykovácsi, Remeteszőlős és Telki az orvosi ügyeletet továbbra is a HUNGARY AMBULANCE Egészségügyi és Szolgáltató Közhasznú Nonprofit Korlátolt Felelősségű Társasággal kívánja biztosítani, és ennek megfelelően módosítja a szolgáltatóval 2018. február 05. napján megkötött megbízási szerződést.
2. A Budakörnyéki Önkormányzati Társulás Társulási Tanácsa úgy dönt, hogy az orvosi ügyelet finanszírozását Budajenő, Budakeszi, Nagykovácsi, Remeteszőlős és Telki települések biztosítják lakosságszám arányosan az alábbiak szerint:

|  |  |  |  |
| --- | --- | --- | --- |
|  | **Lakosság szám (2018.01.01.)** | **+ szolgáltatás****(+1 orvos)****Ft/hó** | **Kieső NEAK****Ft/hó** |
| **Budajenő** | 1 942 | 37 245,85 Ft | 44 267,06 Ft |
| **Budakeszi** | 14 330 | 274 836,79 Ft | 326 646,24 Ft |
| **Nagykovácsi** | 7 476 | 150 556,09 Ft | 178 937,40 Ft |
| **Remeteszőlős** | 915 | 17 548,89 Ft | 20 857,03 Ft |
| **Telki** | 4 005 | 76 812,38 Ft | 91 292,27 Ft |
| *Összesen:* | *29 042* | 557 000,00 Ft | 662 000,00 Ft |

1. A Budakörnyéki Önkormányzati Társulás Társulási Tanácsa felhatalmazza az elnököt a megbízási szerződés módosításának aláírására az érdekelt települések Képviselő-testületeinek jóváhagyását követően.
2. A Budakörnyéki Önkormányzati Társulás Társulási Tanácsa felkéri a Budakeszi Orvosi Ügyelet ellátásában érdekelt települések polgármestereit, hogy a megbízási szerződés módosításának kérdését – különös tekintettel az ügyelet ellátásának finanszírozására– terjesszék a Képviselő-testületük következő ülése elé.

**Felelős**: 1. – 3. pont: a társulás elnöke

 4. pont: az érintett települések polgármesterei.

**Határidő**: 1. – 2. pont: azonnal

 3. – 4. pont: a döntést követő 30 napon belül.

**Indokolás**

**Tisztelt Társulási Tanács!**

A Budakörnyéki Önkormányzati Társulás valamint Budakeszi, Budajenő, Nagykovácsi, Páty, Remeteszőlős, Telki megállapodást kötöttek a Budakeszi orvosi ügyelet ellátására vonatkozóan. Az ellátáshoz az OEP normatív finanszírozáson felül a települések – lakosságszám alapján további 557.000.-Ft/hó összeggel járultak hozzá.

Páty település képviselő-testülete úgy döntött, hogy az orvosi ügyelet ellátását Biatorbággyal együtt biztosítja. Az így kiesett összeget a többi településnek kell biztosítania.

Páty településre eső OEP finanszírozás (2019.09.31-i adat), 727.895.-Ft. Páty hozzájárulása 114,030.-Ft/hó összeg volt. A Hungary Ambulance Kft.-vel folytatott egyeztetés alapján a Páty Önkormányzatára eső üzemanyag költség és gyógyszer költséget tudják levonni, mely körülbelül az összes ilyen jellegű kiadás 20 %-a, azaz 65 000 Ft. Az így kieső összeg: 662.000.-Ft, melyet az orvosi ügyelet ellátásában továbbra is részes településeknek kell finanszírozni lakosságszám alapján. Továbbá szintén ezeknek a településeknek kell finanszírozni, az emelt ellátás (+1 orvos hétvégén és munkaszüneti napokon) után fizetendő 557.000.-Ft/hó összeget.

|  |  |  |  |
| --- | --- | --- | --- |
| **Jelenlegi finanszírozás** |  |  |  |
| **Település** | **Lakosok száma** | **Emelt ellátás (+1 orvos)** |  |  |  |
| **Budajenő** | 1 942 | 29 620,84 Ft |  |  |  |
| **Budakeszi** | 14 330 | 218 571,94 Ft |  |  |  |
| **Nagykovácsi** | 7 850 | 119 734,10 Ft |  |  |  |
| **Páty** | 7 476 | 114 029,57 Ft |   |  |  |
| **Remeteszőlős** | 915 | 13 956,27 Ft |  |  |  |
| **Telki** | 4 005 | 61 087,27 Ft |  |  |  |
| ***Összesen:*** | ***36 518*** | ***557 000,00 Ft*** |  |  |  |
|  |  |  |  |  |  |
|  |  |  |  |  |  |
| **Páty kilépése utáni finanszírozás** |
| **Település** | **Lakosok szám** | **Emelt ellátás (+1 orvos)** | **Páty miatt kieső NAEK finanszírozás** | **Összesen:**  | ***Különbözet/hó*** |
| **Budajenő** | 1 942 | 37 245,85 Ft | 44 267,06 Ft | 81 512,91 Ft | ***51 892,07 Ft*** |
| **Budakeszi** | 14 330 | 274 836,79 Ft | 326 646,24 Ft | 601 483,02 Ft | ***382 911,09 Ft*** |
| **Nagykovácsi** | 7 850 | 150 556,09 Ft | 178 937,40 Ft | 329 493,49 Ft | ***209 759,39 Ft*** |
| **Páty** |   |   |   |   |  |
| **Remeteszőlős** | 915 | 17 548,89 Ft | 20 857,03 Ft | 38 405,93 Ft | ***24 449,66 Ft*** |
| **Telki** | 4 005 | 76 812,38 Ft | 91 292,27 Ft | 168 104,64 Ft | ***107 017,37 Ft*** |
| ***Összesen:*** | ***29 042*** | ***557 000,00 Ft*** | ***662 000,00 Ft*** |  | ***776 029,57 Ft*** |

A Hungary Ambulance Kft-vel kötött szerződést mielőbb módosítani szükséges, mert a szolgáltató csak így kap megfelelő OEP finanszírozást.

Tájékoztatjuk a polgármestereket, hogy az orvosi ügyelet két telefonszáma: +36 23 451731 és a +36 23 451920 átirányításra került a szolgáltató diszpécser központjába (+36 1 6464090). Így hívás esetén a hívást biztosan fogadják, és erre szakosodott diszpécser küldi ki az ügyeletet vagy szükség szerint értesíti a mentőszolgálatot. Ezzel is csökkenteni igyekeztünk a telefonhívásokkal kapcsolatos panaszokat.

Kérem a fenti előterjesztés megtárgyalását és a határozati javaslat elfogadását.

Budakeszi, 2019. november ….

**dr. Győri Ottilia**

**elnök**